indrāgnī́ akāmayetāṃ svargáṃ lokámiyāvéti tā́vetāmíṣṭakāmapaśyatāṃ dvíyajuṣamimā́meva tāmúpādadhātāṃ tā́mupadhā́yāsyai prátiṣṭhā́yai svargáṃ lokámaitāṃ táthaivaìtadyájamāno yaddvíyajuṣamupadádhāti yéna rūpéṇa yatkárma kr̥tvèndrāgnī́ svargáṃ lokamaítāṃ téna rūpéṇa tatkárma kr̥tvā́ svargáṃ lokámayānī́ti sā yaddvíyajurnā́ma dve hyètā́ṃ deváte ápaśyatāṃ yádveva dvíyajuṣamupadádhāti yájamāno vai dvíyajuḥ